Vita:Szeptember 9

message: Kedves Naptári nap-írók szerkesztők,
Ennél a lapnál olyan példasort láttam, mint a klasszikus "állatorvosi ló", engedjétek meg, hogy néhány megjegyzést tegyek arról, milyennek gondolom én az ilyen "napos oldalakat".

message: *1886 - Berni egyezmény véglegesítése
*1928 - Felemelkedett Kispest mellett az első pilóta irányította helikopter, amelynek konstruktőre és vezetője Asbóth Oszkár volt.
*1944 - Oroszország felszabadítja Bulgáriát
*1945 - Grace Hopper admirális felfedezi az első számítógép-bugot: egy molylepkét
*1948 - A Koreai Népi Demokratikus Köztársaság megalakulása
*1956 - Elvis Presley első fellépése az Ed Sullivan Show-ban
*2001, 01:46:40 UTC - a Unix billennium
ad 1886 - az angol Wikiből szó szerinti fordítás. Nem tudjuk meg, hogy milyen egyezményről van szó: kétoldalúról vagy sokoldalúról, mi a tárgya egyáltalán.
Ha utánanézünk, láthatjuk, hogy az irodalmi és művészeti művek védelméről szóló Berni Egyezményről van szó.
replies: text: Ha biztos, hogy nagy B nagy N, akkor kijavíthatod nyugodtan (ill. ki is bővítheted), igazad van. Gábor
ad 1928  - Kész eseménytörténet, mi marad a szócikkre? Ilyenkor se használjunk szerintem az eseményre múlt időt. A szórendnél törekedjünk az áttekintehtőségre, ez pedig itt az Asbóth Oszkár által feltalált helikopter első felemelkedése  és legfeljebb a végére "Kispest közelében".  
ad 1944 - Ez végre úgy jó, ahogy van

text: Biztos? Nem lehet, hogy a Szovjetunió szabadította fel Bulgáriát? És mi alól és honnan szabadította fel? Nem, ez így nem jó. Gubb

text: Tényleg... :-) Fel sem tűnt. A Szovjetunió, pontosabban a Vörös Hadsereg a helyes. A mi alól szabadította fel szerintem sem kell, amikor az I. világháború eseményeit írtam végig, nem írtam oda mindegyik eseményhez az I. vh. kifejezést, a dátum elég pontosan utal arra, hogy melyik történelmi korszakról van szó. Általánosan nyilván nem lehet alkalmazni az elhagyást, de a két világháborúnál, 1956 magyar vonatkozású eseményeinél, 1848-49-nél szerintem simán (pl: elég a pákozdi csata, nem kell leírni, hogy az egyik oldalon a magyarok, a másik oldalon az osztrákok álltak, mindez pedig az 1848-49-es forradalom és szabadságharc alatt történt). Szóva a Szu. jogos észrevétel, a többi SZVSZ adja magát. Gábor
ad 1945 - Az admirális itt ugyanúgy nem fontos, mint az sem, hány embernek parancsolt, viszont a "számítógép-bug" aggályosan lefordított kifejezés, amely megér egy külön vitát. Szerencsére nem "búg", mert akkor mindenki értené, meg nem nagy kezdőbetű, mert akkor folyónév lenne, de az IT people honorable körén kívül aligha értik, miről van szó, ráadásul a molylepke titpikusan az analógiai alapján való angol nyelvfejlesztés eredménye. Ha nem akarjuk, hogy az olyan finnyásak, mint én, fanyalogjanak, akkor ezt le kellene fordítani rendesen, mert különben az embernek olyan érzése támad, hogy abszolút jelentéktelen dolgot kronologizáltunk ide (bár a jelen esetben ezt nem állítom egy pillanatig sem).

text: Ezen anno én is gondolkoztam, hogy bennehagyjam-e. Bár nincs hivatkozás szócikkre, ahol megtudnánk mit csinált szerencsétlen molylepke, de nem mertem kitörölni, mert féltem, hogy elsöpör a népharag, mint a Lamberget. Eztán bátrabb leszek :) Gábor
replies: text: :A molylepke (pontosabban a molylepkék) egy számítógépben laktak. A számítógép elkezdett hibázni, és hiába keresték a programhibákat, nem találták őket. Az említett úriember végül szétszedette a gépet, amikor kiderült, hogy a hibaforrás ("bug") a gépben lakó molylepkék ("bug") voltak. Láthatóan az előbbi elnevezést az utóbbi lepkék emlékére alapították elődeink. --grin ✎ 2004. szeptember 14., 18:52 (CEST)
ad Elvis Presley - ennél gondosabban kellene használni a helyhatározókat, mivel nem csak azok számára készül a Wiki, akik Elvis életének minden adatát amúgyis kívülről fújják. Tehát: Ez a show színpadi vagy TV fellépés volt? Volt Elvisnek korábban is nyilvános fellépése? Korszakváltást jelentett ez Elvis életében?

text: Szerintem ez tökéletes Gubb

text: Én viszotn az ilyesmiket szívem szerint teljesen elhagynám a napos oldalakról: Elvis első fellépése, első hangfelvétel-próbája, első kislemeze, első nagylemeze, első koncert, első turné, első turné első állomása... Millió ilyet lehet találni, szerintem felesleges átvezetni őket a napos oldalakhoz. Gábor
Mindezzel azt szeretném kifejezni, hogy ajánlatos lenne a "napos oldalak" szerkesztésének irányelveit tisztázni, márcsak azért is, mert fennáll a veszélye, hogy az egyes részterületek szerelmesei teleírják olyan eseményekkel, amelyekről kínos vitatkozni, mivel csak a szerzőnek fontosak - legfeljebb a közönség unni fogja az ilyen oldalak olvasását, ahelyett, hogy ugródeszkának használná a tényleges szócikkekhez.

text: én általában nem tartom szerencsésnek mindig újabb és újabb "irányelvek" tisztázását, mert ez azt jelenti, hogy az új felhasználóknak további száz-kétszáz oldalas szövegeket kellene átolvasni, mielőtt bármibe is belekezdhetnének. Szerintem már így is több irányelv van, mint kellene, és úgysem tartja be ezeket senki automatikusan, mivel nem is mindig szerencsés. Jobban szeretem az ad hoc javítást. Bocs a kötekedésért. Gubb

text: Kedves Gubbubu,
Köszönöm az észrevételt az 1944 kapcsán , erre nem figyeltem oda.
Én nem akarok feltétlenül irányelveket gyártani, de  továbbra is mindig figyelek arra, mi van megírva is mi nincs. Márpedig Elvis szócikk hiányában fenntartom a véleményemet, hogy ez a sor nem eléggé informatív tehát így érdektelen. Azt is tanácsolnám pl. hogy a "napos" linkeket ki-ki ellenőrizze az új szócikk megírása után, hogy a legjobb ugródeszka sor maradjon itt és például ne legyenek itt feleslegesen említett körülmények - lásd képzeletbeli Kossuth-példám.

text: A javított szöveg így nézne ki:
thread_title: Események

message: *1886 - az irodalmi és művészeti művek védelméről szóló Berni egyezmény elfogadása
*1928 - Asbóth Oszkár felszáll az első pilóta irányította helikopterrel, amelynek konstruktőre és vezetője volt
*1944 - A Szovjetunió felszabadítja Bulgáriát
*1948 - A Koreai Népi Demokratikus Köztársaság megalakulása
A ezáltal törölt sorokat pedig újra kellene írni.
Üdv --Millisits
replies: text: Ez jó nagyjából, az Asbóthot azonban szerintem túlbonyolítottad: úgy hivatkozol a pilótára, hogy azt lehet hinni, Asbóthon kívül volt még a helikopterben más is, aztán a mondat végére kiderül, hogy mégsem, de így csupa talány az esemény :) Gábor 2004. szeptember 12., 13:53 (CEST)

text: Kedves Gábor,
Egyetértek, így sem gyöngyszem a helikopteres mondat. Én valaha azt tanultam, hogy Asbóth volt a helikpter feltalálója, csakhogy a külföldi Wikik tanúsága szerint ezt rajtunk kívül nemigen tudják, sehol sem említik. magyarul: Előbb meg kell írni az Asbóth szócikket és akkor jöhet a sor az eseménynaptárba.
Szerintem.
--Millisits
thread_title: Események

message: Ha már így összejöttünk... Két kérdés:
1; Az évszámok után kell, vagy nem kell pont? Ezt a mai napig nem tudtam eldönteni, csak simán elhagyom őket. Tehát:
*1944 - A Szovjetunió felszabadítja Bulgáriát
vagy
*1944. - A Szovjetunió felszabadítja Bulgáriát
?
A másik:
Ezek az események mint mondatok nem a dátummal kezdődnek? Mert ha igen, akkor nem kell nagybetű, tehát
*1944 - A Szovjetunió felszabadítja Bulgáriát
helyett
*1944 - a Szovjetunió felszabadítja Bulgáriát
Hm?
Gábor 2004. szeptember 12., 13:56 (CEST)
thread_title: Két bónusz kérdés